Den Vest-Sjællandske Avis, 1825-01-21
Naar Kongen havde sat sig til Taffels saa lukkede Forskiæreren Døren i Forsalen for at de øvrige Adelige fra Landet ikke skulde see ham spise. Ministrene stode i en Frastand og tang stille, med mindre de maatte svare paa et Spørgsmaal, som Kongen giorde til dem. Foruden Forskiærerne og de fire Damer, som vartede op ved Taffelet, bragte to andre ham Brød af Mais, som var belagt med Æg. Han lod ofte Musik opføre ved Taffelet, og et Par vanskabte Mennesker, som han underholdt for Stadsens Skyld, maatte fortælle ham Eventyr, imedens han spiiste. Han syntes at høre derpaa med Fornøielse og pleiede at sige: at naar de vare vittige, saa kaldte de ofte vigtige Sandheder tilbage i hans Hukommelse. Naar Taffelet var forbie, saa røgede han Tobak som var vædet med flygtigt Rav. Piben eller Røret var belagt med en smuk Fernis, og naar han røgede pleide han at indslumre paa sin Stoel. Naar Søvnen var forbie, saa gav han offentlig Audience, hvorved han syntes at høre med Opmærksomhed paa hvad der blev ham foredraget og lod meddele et Svar ved sine Skrivere. Naar Audiencen var forbi blev der opført Concert, og han hørte da gierne Sange om fine Forfædres Gierninger, eller han saae paa sine Hoffolks Lege. Udenfor sit Palads blev han baaret af Adelen i en Bære stoel med en Baldachin over og ledsaget af mange Hoffolk. Naar han passerede forbie, saa lukkede alle deres Øine for en Deel til, ligesom de frygtede for at blive blendede af Hs. Majestæts Straaler. Naar han steeg ud af Bærestolen og vilde gaae til Fods, saa udbredte man Tepper for hans Fødder for at han ikke med dem skulde berøre den simple Jord. Hans Paladser, Lystslotte, Skove og Haver vare meget prægtige. Hans sædvanlige Residence Palads var bygget af Steen og Kalk, og havde 20 Porte, som gik ud til forskiellige Torve og Gader og indesluttede tre indvendige Gaarde (i een at disse var et Springvand) mange Sale og over 100 Værelser. Et af disse havde Vægge som vare belagte med Marmor eller andre kostbare Steene. Bielkerne var af Cedertræe, Cypresser og andet Træeværk og fiin Billedhuggerarbeide. J een af Salene kunde 300 Mennesker rummes. Desuden havde Monarken endnu andre Paladser baade i og udenfor Mexico. Monarken havde ogsaa i denne Stad to Menagerier. Det ene af disse var bestemt for Fugle, som ikke leve af Rov, og det andet for Rovfugle, fireføddede Dyr og Krybdyr. Det første indeholdt mange Værelser, og ethvert af dem havde Gallerier med Piller. Gallerierne gik ud til en Have, hvor der var, midt imellem Buskværk, ti fiskeparke; nogle vare bestemte til Vandfugle, som leve i fersk Vand, og andre til Søefugle, hvorfor der var anskaffet salt Vand til dem. Man fandt i andre Afdeelinger alle Slags Fugle i en saadan Mængde, at Spanierne troede, at man der havde samlet alle indenlandske Fuglearter. Fuglene erholdt der samme Fødde, hvormed de nærede sig i deres frie Tilstand, hvad enten det var Frøe, Frugter, eller Jnsekter. De Fugle, som levede af Fiske kostede efter Cortes Jndberetning til Keiseren 10 Castiliske Pesos dagligen. Han beretter endvidere: at der var ansat til at passe de 300 Personer og nogle Læger, som skulde curere Fuglene, naar de vare blevne syge. Nogle af disse Tienere maatte skaffe Foder til dem, andre pleie Fuglene, naar de laae paa Æg, og maatte plukke Fjerene af dem paa de Aarstider, hvori enten deres Sundhed udkrævede det, eller naar Monarken forlangte Fjere til Malerierne, som vare et Slags Mosaik med Fuglefjere. Dette Fuglehuus var, ifølge Cortes Beretning, saa stort at to Fyrstelige Gaarde kunde staae i det. Det nærværende store Franciscanerkloster er nu opbygget paa Fundamentet af dette Fuglehuus. Det andet Menagerie, som var bestemt til Rovfugle og andre Dyr havde en smuk stor Gaard, som var broelagt i Form af et Schakbræt og indeholdt forskiellige Værelser. Man fandt deri alleslags Rovfugle, lige fra Kongeørnen til Høgen. De forskiellige Slags Fugle havde hver sit Kammer, som laae, Fod dybt under Jorden, og var 17 Fod langt og bredt; det halve Gulv var broelagt med flade Stene og Bielker imellem Sidemurene; hvor Fuglene kunde sove og beskytte sig imod Regn De andre havde kun et Loft af Lægter og man lod Solstraalerne trænge ind i Fuglekammerne. Man forede Rovfuglene dagligen med 500 Kalkunske Høns. J mange lavere Værelser stod en Mængde stærke Træebure, hvori Løver, Tigere, Ulve, Cajatons, vilde Katte o. s. v. vare indsluttede. De bleve forede med Vildt, Kaniner, Harer, Techischis og andre Dyr, og selv med Jndvoldene af Menneskeofferne. Monarken underholdt ikke allene saadanne Dyr, som andre Fyrster underholde til Stads; men ogsaa Slanger og Crocodiler. Slangerne levede i store Leervaser og Crocodilerne i Fiskerparke, som vare omgivne med Mure. To af disse Fiskeparke, som endnu ere vedligeholdte, saae jeg i deres Oldtids Skiønhed i Paladset Chepolteret, to Mile fra Mexico. (Fortsættes).